Kabupatèn Blora wiwit jaman Walanda wis kawentar minangka laladan penghasil lenga patra. Jaman biyèn diolah déning Perusahaan Walanda BPM. Nganti sapréné isih ana tilasé wujud sumur-sumur lenga kang isih migunakaké pompa angguk. Liyané iku uga ana Akademi Migas ing tlatah Sorogo kang saiki jenengé dadi Pusat Wiyata Latihan Migas. Sawisé mati puluhan taun, ora ana penambangan manèh, ujug-ujug taun 2006 tinemu cadangan lenga kang akèh banget ing tlatah Blora lan Bojonegoro kang kawentar kanthi jeneng Blok Cepu.